Slovo patsana. Krov na asfalte
"Slovo patsana. Krov na asfalte" (oʻzbekcha: Yigit soʻzi. Asfaltdagi qon) – Jora Krijovnikov tomonidan 2023-yilda suratga olingan rus kriminal teleseriali. Teleserial Robert Garayevning Qozon fenomeni haqidagi „Slovo patsana. Kriminalniy Tatarstan 1970—2010-x“ (tarjimasi „Yigit soʻzi: Kriminal Tatariston 1970–2010-yillar“) romaniga asoslangan. Undagi asosiy rollarni Ivan Yankovskiy, Ruzil Minekayev, Leon Kemstach, Elizaveta Bazykina, Anna Peresild va Anastasiya Krasovskaya ijro etadi. Serial Toomuch Production kinokompaniyasi tomonidan NMG Studio bilan birgalikda „Internetni rivojlantirish instituti“ koʻmagida va Start onlayn kinoteatri buyurtmasi asosida suratga olingan. Premyera 2023-yil 9-noyabrdan 21-dekabrgacha „Wink“ va „Start“ onlayn kinoteatrlarida boʻlib oʻtdi.. Chiqarilganidan keyin serial Rossiyada ham, sobiq SSSR mamlakatlarida ham keng shuhrat qozondi. Rossiya matbuotida jurnalistlar „Yigit soʻzi“ ni „fenomen“ va 2023-yilgi asosiy rus seriali sifatida taʼkidladilar.